**CJELINA : RAZLOMCI (decimalni brojevi) – PRAKTIČNI I ISTRAŽIVAČKI RADOVI – prijedlog**

**Dragi petaši:**

Ovdje se nalazi prijedlog tema za vaš samostalan praktičan ili istraživački rad. Iz njega ćete dobiti ocjenu u element vrednovanja Rješavanje problema. Ocjenjivat će vas vaši vršnjaci iz razreda i ja ( anonimno pomoću alata Mentimetar).

CILJ projekta je povezati gradivo o razlomcima i decimalnim brojevima sa situacijama iz života.

Tvoj zadatak je sljedeći:

1. Odaberi jednu od ponuđenih tema ( možeš dati i svoj prijedlog teme) do 5. svibnja 5.b, a do 6. svibnja 5.a).
2. O odabranoj temi me obavijesti do navedenog datuma.
3. Ukratko mi opiši kako si zamislio zadatak napraviti – ja ću ti dati povratnu informaciju i dodatne prijedloge za poboljšanje.
4. Na svakom satu matematike od 12. svibnja će po jedan učenik prezentirati svoj uradak i biti ocijenjen ( dopisat ću do kraja tjedna koji će se kriteriji ocjenjivati).
5. U uratku je naglasak na prikazivanju razlomaka, ako je moguće povezati ih s decimalnim brojevima ili postotkom.
6. Uz matematički dio poželjno je staviti odgovarajuću sliku na svaki slajd i poneku zanimljivost ( npr. ako povezuješ razlomke sa satom možeš staviti slike različitih satova /sunčani, pješčani, zidni, digitalni sat…).
7. Pazite na odnos količine teksta i slika, matematičku točnost zadataka, pravopis i gramatiku, veličinu i font slova u prezentacijama.
8. Rok za završetak projekta dobit će svaki učenik ponaosob kada mi pošalje svoj prijedlog.
9. Uradak može biti ostvaren kroz prezentaciju ( Power Point, Prezzi, Sway, Google Docs…), kao plakat, kao likovni uradak, kao umna mapa, praktično ( razlomljeni dijelovi pizze, torte i slično).

|  |  |  |
| --- | --- | --- |
| Br. | TEMA | učenik |
|  | Školska i kalendarska godina u razlomcima ( nedjelje, tjedni, radni dani, blagdani /kršćanski, svjetovni, hrvatski, međunarodni); školski ljetni, zimski i proljetni praznici...) |  |
|  | Moj razred u razlomcima- koliki dio učenika igra rukomet, koji dio su članovi zbora, koliki dio polazi izbornu nastavu iz jezika, koji dio učenika slavi rođendan u ljeti…. |  |
|  | Hrvatska abeceda u razlomcima ( suglasnici, samoglasnici, zvučnici, bezvučnici, dio slova koji imaju afrikate, dio slova od dva znaka, dio slova koja imaju pravi kut, dio slova koji nemaju zakrivljenih crta...) |  |
|  | Razlomci na satu – sunčani sat od 60 minuta/razlomkom izraziti minutu, sekundu, četvrtinu sata, polovinu sata; razlomkom izraziti školski sat, mali odmor, veliki odmor … |  |
|  | Razlomci u glazbi – note/ polovinka, četvrtinka, osminka, šesnaestinka, cijela nota/ povezati ih s razlomcima; napisati neku pjesmu u kojoj će note biti zapisane kao razlomci; možemo pjesmu i odslušati ili otpjevati, možeš je i odsvirati,… |  |
|  | Razlomci u sportu – npr. vaterpolo / broj igrača u napadu, veznih, golmana i dr,, sudaca, trajanje utakmice povezati s dijelovima utakmice, trajanje odmora, produžeci |  |
|  | Kutovi u razlomcima – pravi kut, ispruženi kut, trećina/petina/desetina pravog, ispruženog i punog kuta, kutne sekunde i minute |  |
|  | Razlomci u kuhinji – recept za neko jelo, sastojke izraziti gramima, dekagramima, decilitrima, litrima i naravno razlomcima, vrijeme pečenja/kuhanja; kolač razrezati na dijelove; recept napisati za polovinu ili za dvostruku smjesu,… |  |
|  | Nacrtati neki tepih / prekrivač u obliku kvadrata; podijeliti ga na manje sukladne / jednake dijelove (kvadrate, trokute, pravokutnike); obojiti ga (možeš primijeniti i simetriju) i izraziti razlomkom zastupljenost pojedine boje |  |
|  | Razlomci u kartama – izrazi razlomkom boje, vrijednost pojedine karte i sl. |  |
|  | Nacrtaj bombonjeru s 20 bombona te razlomkom izrazi npr. okrugle, četvrtaste, dugoljaste, čokoladne... |  |
|  | Naš planet u razlomcima - vodene površine, kopno, kontinenti,- može u razlomcima i decimalnim brojevima; poredati kontinente i oceane po veličini |  |
|  | Slikovnica o razlomcima – primjeri na završetku video lekcija o razlomcima (Škola za život – video lekcije) |  |
|  | Brzine životinja – usporediti brzinu pojedine životinje s najbržom životinjom na svijetu  ( podatke o životinjama dobijete od mene) |  |
| 15. | Koliko životinje spavaju?  ( u prilogu odlična prezentacija na tu temu)   * Podatke o životinjama dobijete od mene |  |
| 16. | Svjetski rekordi u npr.trčanju na 100 m – istraži povijest olimpijskih ili svjetskih rekorda trčanja na 100m; spomeni trkače, usporedi njihovo trčanje s kretanjem automobila ili dr. |  |
| 17. | Moj lik  U kvadratnoj mreži od 100 kvadratića nacrtaj neki lik; sve kvadratiće oboji, a zatim za svaku boju napiši koji dio kvadratne mreže zauzima pojedina boja i to razlomkom, decimalnim brojem i postotkom |  |